Diari Oficial de la Generalitat Valenciana


Sumari del DOGV 9495, del 22-12-2022 (2022/12546)

RESOLUCIÓ de 16 de desembre de 2022, del conseller d'Economia Sostenible, Sectors Productius, Comerç i Treball, per la qual s'incrementa l'import màxim que ha de finançar les ajudes convocades mitjançant la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022 destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència, i per la qual es modifiquen alguns preceptes d'aquesta resolució.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12950


Data del document
:   16-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 16 de desembre de 2022, del conseller d'Economia Sostenible, Sectors Productius, Comerç i Treball, per la qual s'incrementa l'import màxim que ha de finançar les ajudes convocades mitjançant la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022 destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència, i per la qual es modifiquen alguns preceptes d'aquesta resolució. [2022/12758]  
  
En data 1 d'agost de 2022 es va publicar en el DOGV la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència.  
Per a facilitar el seguiment i control del desenvolupament de les accions formatives en els termes assenyalats en la normativa europea d'aplicació i el compliment de les fites contemplades en la conferència sectorial del Sistema de Qualificacions i Formació Professional per a l'Ocupació, celebrada el dia 30 de maig de 2022, s'afig un nou apartat entre les obligacions de les entitats beneficiàries relatiu a les condicions de contractació del personal necessari per al desenvolupament de les accions formatives i es modifica la base relativa al control de l'ajuda, incloent-hi l'obligació d'aportar per part de l'entitat beneficiària la documentació necessària per a dur a terme el control i seguiment de les accions formatives, entre la qual figura el formulari de dades d'inici de participants i el formulari d'indicadors de resultats que permet, entre altres dades, conéixer la situació laboral de l'alumnat a l'inici de l'acció formativa i si ha completat la seua formació.  
  
En la base onzena de l'annex II «Període de realització dels projectes», de la resolució esmentada, s'estableix que l'execució dels programes formatius s'iniciarà durant l'exercici pressupostari corresponent a la convocatòria i haurà de finalitzar el 30 de juny de 2023. Considerant el termini establit en la convocatòria per a resoldre i notificar la concessió de les subvencions, a causa de la dificultat en què es trobaran les entitats per a poder iniciar les accions formatives en els terminis previstos, es considera oportú no establir com a límit per a l'execució dels programes formatius que aquests s'inicien en l'exercici pressupostari corresponent a la convocatòria, tot això amb la finalitat de propiciar un correcte desenvolupament de les accions formatives, així com una adequada gestió dels fons públics.  
D'altra banda, s'han advertit diversos errors: en la base cinquena de l'annex I «Obligacions de les entitats beneficiàries», apartat 1, subapartat q en la denominació de la Sindicatura de Comptes de la Generalitat, i en la base dotzena de l'annex I «Documentació que ha d'acompanyar la sol·licitud» en l'apartat 1, subapartat j, en referència a la fitxa de domiciliació bancària.  
Finalment, la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, en el resolc tercer estableix que la concessió de les subvencions es realitza per un import de 8.042.431,73 euros amb càrrec a la corresponent línia de subvenció del capítol IV, del programa 322.91 MRR Pla de recuperació, transformació i resiliència, consignat en el pressupost de despesa de LABORA Servei Valencià d'Ocupació i Formació per a l'exercici 2022, amb la següent distribució territorial estimativa:  
  
  
Alacant 2.535.714,44  
Castelló 1.562.272,61  
València 3.944.444,68  
  
  
  
Mitjançant aquesta resolució, conforme amb el que es disposa en l'article 25 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, es van aprovar les bases i convocatòria, acreditant la tramitació de l'oportú expedient de generació de crèdit i la creació de la línia genèrica específica per l'import de 8.042.431,73 euros corresponent al finançament de la convocatòria.  
Per la Resolució de 3 d'agost de 2022, del conseller d'Hisenda i Model Econòmic, s'autoritza la generació de crèdits, augmentant el capítol 4 del pressupost de despeses, programa 322.91, per un import de 8.042.431,73 euros, creant una nova línia de subvenció de concurrència competitiva S1082 en el pressupost de LABORA Servei Valencià d'Ocupació i Formació, amb la denominació «Upskilling i reskilling de la població activa lligat a qualificacions professionals».  
  
Per la Resolució de 27 d'octubre de 2022, del conseller d'Hisenda i Model Econòmic, per la qual s'autoritza una generació de crèdit per ingressos finalistes procedents del Ministeri d'Educació i Formació Professional en el marc del Pla de recuperació, transformació i resiliència del Govern d'Espanya, per import de 8.204.569,67 euros, s'incrementa l'esmentada línia S1082 per un import d'1.282.621,67 euros.  
  
D'acord amb el que es disposa en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, en relació amb l'article 160.2 b) de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, resolc:  
  
Primer. Modificar la base cinquena de l'annex I «Obligacions de les entitats beneficiàries», apartat 1, de l'annex I afegint un subapartat aa) amb la següent redacció:  
  
«D'acord amb el que s'estableix en la base vint-i-unena de la present resolució, la prestació de l'activitat objecte de la subvenció es realitzarà amb personal contractat i afiliat a la Seguretat Social en el territori nacional.»  
  
Segon. Modificar en la base cinquena de l'annex I «Obligacions de les entitats beneficiàries», apartat 1, subapartat lletra q), la denominació de «Tribunal de Comptes de la Generalitat Valenciana» per «Sindicatura de Comptes de la Generalitat».  
  
Tercer: Modificar la base dotzena de l'annex I «Documentació que ha d'acompanyar la sol·licitud», apartat 1, subapartat lletra j) que queda redactada com segueix:  
«j) Dades de domiciliació bancària segons model normalitzat i document acreditatiu de la titularitat del compte bancari, que haurà d'ajustar-se al que es preveu en l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, aplicant-se el tràmit automatitzat previst en l'article 5 quan resulte d'aplicació»  
  
Quart. Modificar la base vint-i-tresena de l'annex I «Control de l'ajuda», afegint un apartat 5 i 6 amb la següent redacció:  
«5. Una vegada iniciada l'acció formativa, l'entitat beneficiària facilitarà el seguiment i control del seu desenvolupament, per a la qual cosa, d'acord amb les instruccions que li seran notificades abans de l'inici, aportarà la següent documentació:  
a) Control d'assistència que continga la signatura diària de l'alumnat i del professorat assistent.  
b) Comunicats d'alta i baixa.  
Es considerarà que l'alumnat causa alta en una acció formativa quan haja tingut una presència efectiva d'almenys dos dies lectius. Quant al règim de baixes i substitucions s'atindrà al que es preveu en la liquidació de la subvenció.  
c) Comunicació d'incidències.  
d) Model normalitzat del formulari de recollida de dades d'inici de participants» signat per la persona participant, una vegada emplenat el formulari informatitzat amb les dades de la persona participant, a l'efecte de recollida d'indicadors d'execució de l'MRR-Next Generation EU».  
  
«6. Una vegada finalitzada l'acció formativa:  
a) El personal tècnic de Formació i l'alumnat avaluaran mitjançant l'emplenament de models normalitzats la qualitat dels cursos de Formació Professional en els quals participen. Les entitats beneficiàries facilitaran aquesta avaluació i seran informades del seu contingut i resultat.  
  
b) La direcció territorial competent, prèvia petició telemàtica formulada per les entitats beneficiàries, expedirà el certificat individualitzat d'aprofitament de les alumnes que hagen superat el curs.  
  
L'entitat haurà d'imprimir els diplomes i entregar-los a les alumnes, obtenint justificació del seu lliurament. De manera addicional, les alumnes rebran en el seu correu electrònic una comunicació de LABORA per la qual se'ls donarà accés electrònic al seu diploma.  
c) L'entitat beneficiària de la subvenció haurà d'aportar una memòria en el termini de 10 dies hàbils des de la finalització del programa formatiu davant la direcció territorial corresponent, que inclourà un informe del progrés de l'alumnat que ha seguit el programa i una valoració general i propostes per a la seua millora. S'acompanyarà el justificant d'haver sol·licitat telemàticament el certificat individualitzat d'aprofitament, si és el cas.  
d) Una vegada finalitzat el projecte i en les quatre setmanes següents a la seua finalització, l'entitat beneficiària haurà de presentar el formulari informatitzat d'indicadors de resultats immediats, degudament emplenat.»  
  
Cinqué. Modificar l'estipulació onzena de l'annex II corresponent a la convocatòria» Període de realització dels projectes» que queda redactada com segueix:  
«En tot cas, l'inici de les accions formatives haurà d'iniciar-se en el termini d'un mes des de la data de notificació de la resolució i haurà de finalitzar abans del 30 de juny de 2023».  
  
Sisé. Incrementar la dotació pressupostària assignada en el resolc tercer de la Resolució de 28 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions per a l'exercici 2022, destinades al desenvolupament d'accions per a la formació no formal de qualificació i requalificació de la població activa vinculada prioritàriament a les qualificacions professionals en sectors estratègics i millora de les capacitats per a la transició ecològica en el marc del Pla de recuperació, transformació i resiliència, amb càrrec a la línia de concurrència competitiva S1082 del capítol IV del subprograma 322.91 del pressupost de LABORA Servei Valencià d'Ocupació i Formació, amb la denominació «Upskilling i reskilling de la població activa lligat a qualificacions professionals» per a l'exercici 2022, fins a un import global màxim de 9.325.053,40 euros, la qual cosa suposa un increment d'1.282.621,67 euros, que s'afig a la dotació inicial que ascendia a 8.042.431,73 euros, resultant la següent distribució provincial:  
  
  
Província Dotació inicial publicada Increment Dotació final  
Alacant 2.535.714,25 161.875,36 2.940.114,80  
Castelló 1.562.272,92 587.155,08 1.811.426,69  
València 3.944.444,18 109.783,23 4.573.511,91  
TOTAL 8.042.431,73 1.282.621,67 9.325.053,40  
  
  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant el jutjat contenciós administratiu, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
  
València, 16 de desembre de 2022.- El conseller d'Economia Sostenible, Sectors Productius, Comerç i Treball: Rafael Climent González.